Què és el programa i quina n'és la finalitat?
Una de les patologies laborals més freqüents a l'entorn de treball i que produeix més absentisme és el mal d'esquena.
El 80% de la població ha patit en alguna ocasió un episodi de dolor en aquesta zona.
Els principals factors de risc que hi tenen a veure són els sobreesforços, una higiene postural incorrecta, esforços inapropiats, postures físiques o tasques de manipulació de càrregues inadequades i moviments repetitius que, conjuntament amb la falta de pràctica d'activitat física i el sedentarisme, poden contribuir a agreujar aquestes patologies.
La incorporació de la pràctica d'activitat física regular en la vida diària pot ajudar a prevenir i millorar els trastorns musculoesquelètics, com ara la cervicàlgia i la lumbàlgia.
El programa "Esquena sana" contribueix a prevenir aquest tipus de trastorns i a conscienciar els treballadors que una higiene postural correcta millora les patologies musculoarticulars.
La higiene postural correcta consisteix a aprendre a adoptar les postures i a realitzar moviments o esforços de manera que la càrrega per a la columna sigui la menor possible.
I finalment, l'avaluació i la continuïtat del programa, que es poden desenvolupar durant un any o el temps que l'empresa cregui convenient.
Vídeo sobre bones pràctiques per evitar trastorns musculoesquelètics a la feina
Si es treballa assegut, cal mantenir la postura del 4: els peus han de tocar a terra, els genolls han d'estar en un angle de 90 graus i l'esquena ha de tocar el respatller del seient.
Si passeu moltes hores davant l'ordinador, cal tenir en compte que la pantalla ha d'estar situada davant de la cara a una distància mínima de 40 cm. El teclat ha d'estar situat de manera que les espatlles estiguin relaxades i els colzes formin un angle de 90 graus.
PDF ergonomia a la feina del Ministeri d'Ocupació i seguretat social
Si es manipulen càrregues, és important utilitzar mitjans auxiliars o bé limitar el pes i el volum de les càrregues manipulades en les postures de força.
Una postura correcta és flexionar les cames, posar l'esquena recta i evitar les torsions de tronc.
S'ha d'evitar dormir de bocaterrosa.
Cal utilitzar un coixí de mida adequada per al coll perquè la columna estigui recta.
Per a la salut de l'esquena també és important tenir en compte el matalàs, és a dir, que estigui en bones condicions, i és imprescindible que s'adapti a les necessitats de cadascú.
Passar 8 o 10 hores al dia asseguts té efectes nocius per a la salut independentment de l'activitat física que puguin realitzar habitualment les persones.
Si la feina és sedentària, cal trencar els temps d'estar assegut, i per a això es recomana aixecar-se de la cadira, caminar i fer estiraments com a mínim cada dues hores.
Abans d'iniciar el programa "Esquena sana" és important sensibilitzar tant els treballadors com els responsables de l'empresa dels beneficis d'una higiene postural correcta i de quines activitats s'hi proposen.
També cal recordar que els treballadors han d'estar protegits en el lloc de treball davant dels riscos que produeixen aquests trastorns de salut, i que per tant, és necessari identificar-los i avaluar-los i també implementar les mesures preventives adequades.
La informació i la formació en aquesta etapa són cabdals tant per sensibilitzar com per garantir la participació en el programa i el seu bon desenvolupament.
La participació dels treballadors en la planificació dels programes de promoció de la salut és molt important.
D'ells també depenen la priorització, l'èxit i la continuïtat de les accions.
En aquesta segona etapa es desenvolupen accions específiques per fomentar una bona higiene postural.
És important conèixer prèviament els hàbits incorrectes més habituals entre els treballadors i poder portar a terme un programa d'esquena sana tenint en compte les tasques que desenvolupa el personal en el seu lloc de treball.
Les accions han de ser adaptades a les possibilitats de l'empresa i mesurables perquè puguin ser avaluades.
Cal desenvolupar les accions que s'indiquen tot seguit.
S'ha d'oferir informació i formació als treballadors sobre el programa "Esquena sana" de la manera següent:
Feines d'oficines i d'administració:
Tasques de manipulació de càrregues:
Feines relacionades amb la conducció de vehicles:
Els taxistes, camioners i conductors d'autobusos passen la major part de la seva jornada laboral asseguts, i això pot acabar per desencadenar dolors d'esquena, molèsties diverses i, sobretot, lumbàlgies.
És per això que és important incidir en el fet que és fonamental asseure's correctament al volant.
Recomanacions per a la conducció de vehicles:
Més informació per a tasques de conducció de vehicles:
Aquesta tercera etapa consisteix a consolidar i integrar les activitats del programa "Esquena sana" en les activitats quotidianes de l'empresa.
És important mesurar l'impacte de les activitats del programa sobre els treballadors per poder introduir millores.